
ประกาศองค์การบริหารส่วนตำบลควนพัง
เรื่อง  รับสมัครสอบคัดเลือกบุคคลเพื่อจ้างเป็นพนักงานจ้างทั่วไป
**********************


ด้วย    องค์การบริหารส่วนตำบลควนพัง    อำเภอร่อนพิบูลย์   จังหวัดนครศรีธรรมราช   มีความประสงค์จะรับสมัครสอบคัดเลือกบุคคลเพื่อจ้างเป็นพนักงานจ้างตามภารกิจ และพนักงานจ้างทั่วไป   ประจำปีงบประมาณ  ๒๕๕๔ จึงอาศัยอำนาจตาม ข้อ ๑๙  แห่งประกาศคณะกรรมการพนักงานส่วนตำบลจังหวัดนครศรีธรรมราช    เรื่อง หลักเกณฑ์ที่เกี่ยวกับพนักงานจ้าง   ลงวันที่   ๒๖   กรกฎาคม   ๒๕๔๗  องค์การบริหารส่วนตำบลควนพัง    จึงประกาศรับสมัครบุคคลเพื่อการสรรหาและเลือกสรรเป็นพนักงานจ้างจ้างทั่วไป   โดยมีรายละเอียดต่าง ๆ  ดังต่อไปนี้
 ๑.  ตำแหน่งที่รับสมัคร
     
 ๑.๑  พนักงานจ้างทั่วไป
- ตำแหน่ง  ยาม




จำนวน    ๑    อัตรา
๒.  คุณสมบัติของผู้มีสิทธิสมัครสอบคัดเลือก

ผู้ซึ่งจะได้รับการจ้างเป็นพนักงานจ้างต้องมีคุณสมบัติและไม่มีลักษณะต้องห้าม  ดังต่อไปนี้


๒.๑ มีสัญชาติไทย


๒.๒ มีอายุไม่ต่ำกว่า ๑๘ ปี และไม่เกิน ๖๐ ปี


๒.๓ ไม่เป็นบุคคลล้มละลาย


๒.๔ ไม่เป็นผู้มีกายทุพพลภาพจนไม่สามารถปฏิบัติหน้าที่ได้   ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล


๒.๕ ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง


๒.๖ ไม่เป็นผู้ดำรงตำแหน่งผู้บริหารท้องถิ่น คณะกรรมการบริหารท้องถิ่น สมาชิกสภาท้องถิ่น


๒.๗ ไม่เคยเป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะการกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
-๒-

๒.๘ ไม่เคยเป็นผู้ถูกลงโทษให้ออก  ปลดออก  หรือไล่ออกจากราชการ  รัฐวิสาหกิจ
หรือหน่วยงานอื่นของรัฐ
๒.๙ ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นรัฐวิสาหกิจ หรือพนักงานหรือลูกจ้างของราชการส่วนท้องถิ่น
๓.  คุณสมบัติเฉพาะตำแหน่งของผู้สมัครสอบและอัตราค่าตอบแทนที่ได้รับ
จะต้องมีคุณสมบัติตามข้อกำหนด  ดังนี้

๓.๑  พนักงานจ้างทั่วไป   
· ตำแหน่ง  ยาม
จะต้องมีคุณสมบัติ  ดังต่อไปนี้



ได้รับวุฒิการศึกษาไม่ต่ำกว่าประถมศึกษาชั้นปี  ๖ (ป.๖) และมีความรู้ความความสามารถเหมาะสมในการปฏิบัติงานหน้าที่  มีความรู้ในการต่อสู้ป้องกัน  และมีร่างกายแข็งแรง
                         ลักษณะงานที่ปฏิบัติ

                             ปฏิบัติหน้าที่อยู่ยามเฝ้าสถานที่  ดูแลรับผิดชอบทรัพย์สินของทางราชการ  ความเรียบร้อย    ในบริเวณสถานที่ดังกล่าว  และปฏิบัติหน้าที่อื่นที่เกี่ยวข้อง  หรือปฏิบัติหน้าที่อื่น ๆ  ตามที่ผู้บังคับบัญชามอบหมาย
อัตราค่าตอบแทน
ได้รับอัตราเงินเดือน  ๕,๐๘๐.- บาท    ระยะเวลาการจ้าง   ๗    เดือน  

๔.  กำหนดการรับสมัคร

      
ผู้ประสงค์ที่จะสมัครสอบคัดเลือกสามารถขอรับและยื่นใบสมัครพร้อมหลักฐานด้วยตนเองได้ที่  องค์การบริหารส่วนตำบลควนพัง   ตั้งแต่วันที่   ๖   มกราคม  ๒๕๕๔   ถึง   ๑๔   มกราคม  ๒๕๕๔     ในวันและเวลาราชการ  โทรศัพท์  ๐- ๗๕๗๕-๙๒๘๔   ติดตามรายละเอียดได้ที่เว็บไซต์ อบต.ควนพัง  www.khuanpang.go.th
๕.  เอกสารและหลักฐานที่จะต้องยื่นพร้อมใบสมัคร
  
๕.๑ รูปถ่ายหน้าตรงไม่สวมหมวกและใส่แว่นตาดำ  ขนาด  ๑× ๑.๕ นิ้ว  จำนวน    ๓    รูป 

๕.๒ สำเนาทะเบียนบ้าน




     จำนวน     ๒    ฉบับ

๕.๓ สำเนาบัตรประจำตัวประชาชน


      จำนวน    ๑    ฉบับ

๕.๔ สำเนาวุฒิการศึกษา




      จำนวน    ๑    ฉบับ

๕.๕ ใบรับรองแพทย์ ออกให้ไม่เกิน 1  เดือน นับตั้งแต่วันตรวจร่างกาย   จำนวน   ๑   ฉบับ

๕.๖  สำเนาหลักฐานอื่น ๆ เช่น ใบสำคัญการสมรส  ใบเปลี่ยนชื่อ – สกุล จำนวน    ๑   ฉบับ
-๓-

๕.๗ ผู้สมัครสอบจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติ
ทั่วไป และคุณสมบัติเฉพาะสำหรับตำแหน่งที่สมัครสอบตรงตามที่ประกาศรับสมัครสอบจริง และจะต้องกรอก รายละเอียดต่าง ๆ ในใบสมัคร พร้อมทั้งยื่นและแสดงหลักฐานตามวัน เวลา และสถานที่ที่กำหนดในกรณีที่มีการผิดพลาดอันเกิดจากผู้สมัครไม่มายื่นหลักฐานตามวัน เวลา และสถานที่ ที่กำหนด หรือยื่นไม่ครบถ้วนจะถือว่าเป็นผู้ขาดคุณสมบัติในการสมัครสอบและหากมีกรณีการปลอมแปลงเอกสารที่ใช้ในการสมัครสอบ จะถูกดำเนินคดีตามกฎหมาย 
๕.๘ หากตรวจสอบภายหลังพบว่าผู้สมัครสอบรายใดมีคุณสมบัติไม่ครบถ้วนตามที่กำหนด 
ในประกาศ  จะถือว่าเป็นผู้ขาดคุณสมบัติในการสมัครหรือถูกยกเลิกการขึ้นบัญชีในการสอบคัดเลือกได้และไม่มีสิทธิได้รับการจ้างเป็นพนักงานจ้าง 
ค่าธรรมเนียมในการสมัครสอบ 

   

ผู้สมัครทุกตำแหน่งจะต้องเสียค่าธรรมเนียมสมัคร  ในอัตราตำแหน่งละ  ๑๐๐  บาท  (ค่าธรรมเนียมการสมัครจะไม่จ่ายคืนให้ไม่ว่ากรณีใด ๆ)

๖.  ประกาศรายชื่อผู้มีสิทธิสอบคัดเลือก    
ประกาศรายชื่อผู้มีสิทธิสอบคัดเลือก ในวันที่  ๑๙  เดือน มกราคม   พ.ศ.  ๒๕๕๔    
ณ   องค์การบริหารส่วนตำบลควนพัง  อำเภอร่อนพิบูลย์   จังหวัดนครศรีธรรมราช และทาง http://www.khuanpang.go.th
๗.  วัน  เวลา   และสถานที่สอบ

       
ทำการสอบสัมภาษณ์   ในวันที่  ๒๔   มกราคม   ๒๕๕๔   เวลา   ๐๙.๐๐ น.    เป็นต้นไป       ณ  ที่ทำการองค์การบริหารส่วนตำบลควนพัง    อำเภอร่อนพิบูลย์     จังหวัดนครศรีธรรมราช
๘.  วิธีการสอบคัดเลือก  


องค์การบริหารส่วนตำบลควนพัง  จะทำการสรรหาและเลือกสรรโดยวิธีการสอบสัมภาษณ์  โดยยึดหลัก  สมรรถนะ  ที่จำเป็นต้องใช้สำหรับการปฏิบัติงาน  ความรู้ในเรื่องต่าง ๆ 
ที่จำเป็นต่อการปฏิบัติงาน  ความสามารถหรือทักษะเฉพาะของบุคคลในเรื่องต่างๆ คุณลักษณะอื่นๆของบุคคล  ตามตำแหน่งที่สมัคร   
๙. เกณฑ์การตัดสิน


ผู้ที่ถือว่าเป็นผู้ผ่านการสรรหาและเลือกสรรได้จะต้องเป็นผู้ที่ได้คะแนนไม่ต่ำกว่า ร้อยละ  ๖๐  ของสอบสัมภาษณ์ 
-๔-

๑๐. ประกาศผลสอบ
องค์การบริหารส่วนตำบลควนพังจะประกาศการสอบคัดเลือก  ณ  องค์การบริหารส่วนตำบลควนพัง  และทาง http://www.khuanpang.go.th โดยเรียงลำดับที่จากผู้ได้รับคะแนนสูงสุดตามลำดับ  และในที่กรณีที่ได้คะแนนเท่ากัน จะพิจารณาให้ผู้สมัครลำดับก่อน อยู่ในลำดับที่สูงกว่า  และจะประกาศผลให้ทราบ  ในวันที่  ๒๗ เดือน มกราคม   พ.ศ.  ๒๕๕๔  บัญชีผู้สอบคัดเลือก   จะขึ้นบัญชีไว้ไม่เกิน ๑ ปี  นับแต่วันที่ประกาศรายชื่อผู้ผ่านการคัดเลือก  เว้นแต่องค์การบริหารส่วนตำบลควนพังจะมีการดำเนินการสอบคัดเลือกใหม่แล้ว ถือว่าบัญชีที่ได้ขึ้นไว้ เปลี่ยนเป็นอันยกเลิก        
๑๑. การทำสัญญาจ้าง
องค์การบริหารส่วนตำบลควนพัง    จะดำเนินการจ้างตามลำดับที่ในประกาศบัญชี
รายชื่อผู้ผ่านการเลือกสรร  เมื่อได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช
จึงประกาศให้ทราบโดยทั่วกัน




ประกาศ    ณ  วันที่    ๒๗      ธันวาคม    พ.ศ.  ๒๕๕๔




             (ลงชื่อ)   ธรรมพิทย์    รอดบัวทอง





          (นายธรรมพิทย์    รอดบัวทอง)





                  นายกองค์การบริหารส่วนตำบลควนพัง

